Dracena, zmajevka (Dracaena), je po mnenju ameriških znanstvenikov kraljica med ekološkimi sobnimi rastlinami, saj razgradi kar 80 odstotkov benzola, 70 odstotkov formaldehida in 20 odstotkov trikloretilena v ozračju. Zelena lilija (Lilium) je rastlina iz rodu visokih čebulnic, trajnih zelik enokaličnic iz družine lilijevk. Priljubljena okrasna rastlina je praktično neuničljiva in postaja vse bolj popularna. Je odličen filter za škodljive substance, kot sta formaldehid (85 odstotkov) in benzol (80 odstotkov). Sobni bršljan, bršlin (Hedera helix), sodi med priljubljene sobne rastline zaradi svoje vzpenjajoče in plazeče rasti. Velja za najboljšega uničevalca benzola (nevtralizira 90 odstotkov omenjene strupene snovi v atmosferi), razgrajuje pa tudi trikloretilen (11 odstotkov) in skrbi za potrebno vlažnost zraka v zaprtih prostorih. Krizantema, mraznica (Dedranthema), je lepotna rastlina, ki cveti predvsem jeseni, razvila pa se je iz azijskih -indijske in murvolistne inačice. Pri nas je priljubljena kot rezano cvetje na grobovih, pri Britancih velja za priljubljeno sobno rastlino, pa tudi v Nemčiji prodajo vsako leto okoli 30 milijonov krizantem v lončkih. Prijata ji hlad in zmerna svetloba, najučinkovitejša je proti formaldehidu (60 odstotkov), benzolu (50 odstotkov) in trikloretilenu (40 odstotkov). Gerbera je žlahtna rastlina, cvetlica, ki prihaja iz južnoafriških predelov. Lončnica zahteva veliko svetlobe, obenem pa nevtralizira trikloretilen (35 odstotkov), formaldehid (50 odstotkov) in benzol (65 odstotkov). Filodendron (Philodendron) je rod lepotnih posodovk z majhnimi ali velikimi, celimi ali deljenimi listi. Ta lepotna vzpenjavka močne zelene barve iz tropskega pragozda ljubi vlago, zato jo je priporočljivo redno škropiti z vodo. Uspešna je predvsem v boju s formaldehidom (nevtralizira ga do 85 odstotkov). Regulira tudi vlažnost prostora. Monstera (Monstera deliciosa) je trajna lepotna vzpenjavka, lončnica z zračnimi koreninami in velikimi zelenimi listi, ki so sprva celi, starejši pa preluknjani ali pernato deljeni. Zeleni velikan slovi kot dober vlažilec zraka, saj potrebuje obilo vlage, ki jo potem oddaja v okolico. Klivija (Clivia) je južnoafriški rod družine narcisovk z rumeno - rdečimi cvetovi. Okrasna lončnica slovi po svoji divji lepoti in eleganci. Rastlina, sorodna amarilisu, ljubi toploto (18 stopinj Celzija) in uspešno nevtralizira škodljivi formaldehid v ozračju (50 odstotkov). Sabljika (Sansevieria) je lepotna listnata posodovka iz tropske Azije in Afrike. Ljubi sušo in toploto (idealna temperatura 20 stopinj Celzija). Ozračje čisti s tem, da razgrajuje benzol (50 odstotkov) in trikloretilen (13 odstotkov). V začetku je brez cvetov, kasneje pa kot starejša rastlina razvije dišeče tropske cvetove. Amarilis, vitezova zvezda, je lepotna čebulica, ki cveti v prvih mesecih leta, ko okolico razveseljuje s svojimi temno rdečimi, rožnatimi ali belimi cvetovi. Od avgusta do novembra amarilis počiva (tedaj njegova ekološka učinkovitost običajno zbledi), v drugih mesecih pa jo poznavalci uvrščajo med srednje uspešne varuhe mikroklime. Kaktusi, različne vrste puščavskih kaktusov z gostejšimi bodicami, ki so se v pisarnah doslej pojavljali bolj sramežljivo in redko, učinkovito vsrkavajo strupene snovi in nevtralizirajo škodljivo elektromagnetno valovanje iz računalnikov, faksov, kopirnih strojev in drugih pisarniških naprav.

### Poiščite nasvet strokovnjaka

Vedno več ljudi se, preden se vselijo v nove bivalne ali delovne prostore, posvetuje s strokovnjaki - zdravniki, ekologi, psihologi. Izmerijo vsebnost škodljivih snovi v mikroklimi ter temu primerno uredijo razporeditev in namembnost prostorov, zračenje, razsvetljavo, notranjo opremo, aparate, stroje ipd. Po nasvetu izkušenih poznavalcev izberejo ionizatorje, vlažilnike zraka, ustrezne rastline - zaščitni in čistilni rastlinski filter - ter si prizadevajo za čim bolj ugodno mikroklimo. Strokovno pomoč pri izbiri,